钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

之为百分之三有半也其最高今时在鹑首宫六度为丙太阳右行从辛过内一周天而复于辛为三百六十五日二十三刻三分四十八秒是谓岁实任躔某宫某度分皆以地心甲为主而地心所出直线至戊黄道指为太阳之实行

实行，时速时迟。而太阳因最高在北任分，本圈则北
为大半，故北六宫之日数多于南六宫几八日有奇
也。

依此见求太阳之躔度必用两法：一者定其平行，如
随乙丁己直线窥之，从乙心见黄道上之己点；二者
定其实行，如随甲丁戊窥之，乃从地心见黄道上之
戊点。先得其平行，又以加减求实行，而平实之差为
戊己弧，以甲丁乙三角形求之，即得也。其自丙过秋
分至庚两行之差，必减平行而得实行。自庚过辛春
分至丙，则加于平行而得实行。若用表，则从丙最高
起算，或从庚最庳起算。至日体之本度为引数，以求
加减之度。

太阴朔望本行图

月离之术，依《歌白泥论》，“有本圜、有本轮、有次轮。”本轮
之心依本圈之边满一转，即次轮之心依本轮之边
得两转，故朔望时月体皆在次轮之最近。最近者，近
于本轮之心也。因是不用次轮，但以最近处为界得。